Diit 115
Dääk Kuɔth kɛnɛ jɔɔk
1
/Ciɛ kui̱da lö Kuoth Nhial,
/ciɛ kui̱da,
duundɛ ɣöö ɛ ciötdu ɛ nin
ba ka̱m guëth,
kɛ kui̱ nho̱kädu mi thil pek
kɛnɛ gɔɔydu.
2
Kä ɛŋu mɔ jio̱k döör kɔ mɔ i̱,
“Kuothdiɛn a nikä?”
3
Kä jɛn Kuothda tëë nhial,
kä jɛn lätdɛ ni tin diaal
tin nhɔkɛ.
4
Kä kuthkiɛn ɛ ciɛk in bo̱r
kɛnɛ da̱a̱p,
tin la lät tetni ran.
5
Tekɛ kɛ thuk, kä /ci kɛ ruac,
kä tekɛ kɛ nyin kä
/cikɛ nën.
6
Tekɛ kɛ ji̱th, kä /cikɛ li̱ŋ,
kä tekɛ kɛ wum,
kä /cikɛ ŋuäc.
7
Tekɛ kɛ te̱t kä /cikɛ ŋɔak käp,
tekɛ kɛ ciök kä /cikɛ jäl,
kä thilɛ jɔw rölikiɛn.
8
Kä nɛy tin la̱tkɛ
kɛ päärkɛn kɛ kɛ,
amäni nɛy tin ŋa̱thkɛ kɛ.
9
Yɛn ji̱ I-thɛ-rɛl ŋa̱thɛ
ni Kuoth Nhial!
Jɛn ɛ luääkdu kä ɛ ko̱tdu.
10
Kä yɛn ji̱ thuɔk duëël Ä-ron
ŋa̱thɛ ni Kuoth Nhial!
Jɛn ɛ luääkdu kä ɛ ko̱tdu.
11
Kä yɛn nɛy tin luɔ̱thkɛ Kuoth
Nhial ŋa̱thɛ ni Kuoth Nhial!
Jɛn ɛ luääkdu kä ɛ ko̱tdu.
12
Kä Kuoth Nhial caarɛ
kɔn kä bɛ kɔn poth,
kä jɛn bɛ dhɔr
I-thɛ-rɛl poth,
kä bɛ dhɔr Ä-ron poth,
13
ba nɛy tin luɔ̱thkɛ jɛ poth,
nɛy tin luɔ̱thkɛ kɛnɛ
nɛy tin luth.
14
Kä ci Kuoth Nhial yɛ mal rep,
yɛn amäni gaatkun.
15
Ci Kuoth Nhial yɛ mal poth,
ɛn ram in cak
nhial kɛnɛ piny.
16
Kä pua̱a̱r ɛ duŋ Kuɔth Nhial,
duundɛ ɣöö cɛ piny ka̱m raan.
17
Kä /ci nɛy ti ci li̱w
Kuoth Nhial dëë liak,
kɛn nɛy tin te bitdä jɔɔkni.
18
Duundɛ ɣöö kɔn bakɔ
Kuoth Nhial liak,
ɛn täämɛ ɛ wä mäni cäŋ kɛl.
Liak Kuoth Nhial!
